Etter Ludvig VIIIs død (november 1226) og den tolvårige Ludvig IXs kronbestigelse, forlovet kongemoren og regenten Blanka i 1230 sin bare femårige datter Isabella til den unge Hugues eller Hugo av Lusignan, sønn av greven Hugo av La Marche og Angoulême. Dette var for å sikre den unge konges stilling i et land der vasallene kunne bli enerådende. Men til slutt ble det Yolande, datter av hertug Peter I av Bretagne, som giftet seg med ham.